Terje Strømdahl

Terje Strømdahl (født 1952) er en norsk skuespiller, dramapedagog og regissør. 

 Karriere 
Tidlig i karrieren ble han kjent for norske TV-seere som medprogramleder for NRK Barne-TVs serie Portveien 2. Senere var han gjennomgangsfigur på NRK som karakterene Jean Claude og Sorte Maske i flere underholdningsserier. I 2002 debuterte han som regissør på NRK med sitcom-serien Mia. 

Som sceneskuespiller har Strømdahl arbeidet ved Nationaltheatret, Torshovteatret og Oslo Nye Teater, og har gjestet Trøndelag Teater flere ganger. 

Strømdahl har også lest inn lydbøker og medvirket i radioproduksjoner.

 Priser og utmerkelser 
Terje Strømdahl mottok kritikerprisen i 1998/1999 for rollen som «Gutten» i Den 25. timen av P.O. Enquist. I 2001 ble han tildelt Heddaprisen for «fremragende sceneprestasjon» for sin rolle som Salieri i Amadeus av Peter Shaffer, og i 2019 fikk han Gammleng-prisen i klassen «Skuespiller».

 Familie 
Terje Strømdahl er bror til læreren Trond Strømdahl.

 Roller (utvalg) 
 Rolle Produksjon Sted (år) TerjePortveien 2 av Eyvind Skeie og Gudny Hagen (TV-serie)NRK (1986) JarlenSigurd Drakedreper (film) (1989) BestefarJakten på nyresteinen (film) (1996)Antonio SalieriAmadeus av Peter ShafferTrøndelag Teater (2001) StivhattenKranes Konditori av Cora SandelTrøndelag Teater (2004) Fortelleren og ulike birollerLokomotivet Thomas og vennene hans (Sesong 6) av Britt Allcroft, David Mitton og Steve AsquithNRK 1 (2004) MartinGeita - eller hvem er Sylvia? av Edward AlbeeTrøndelag Teater (2005) Martin DysartEquus av Peter ShafferTrøndelag Teater (2007) KirketjenerDe usynlige (film) av Harald Rosenløw Eeg (manus) og Erik Poppe (regi)Paradox Spillefilm AS (2008)

 Utvalgte innlesninger på lydbok 
 1999: Julemysteriet av Jostein Gaarder – lest inn sammen med Anne Marit Jacobsen
 2000: Matilda av Roald Dahl
 2005: Ulvebror av Michelle Paver
 2008: Jeg er brødrene Walker av Jan Kjærstad
 2009: Willie Nickersons Egg av Jon Larsen

 Referanser 

Eksterne lenker 


Kategori:Norske skuespillere
Kategori:Norske regissører
Kategori:Fødsler i 1952